《浣溪沙 集饮水词题马诵光遗稿》
清代·顾翎

泪浥红笺第几行。玉钗敲竹信茫茫。阑珊玉佩罢霓裳。

天上人间俱怅望，篆烟残烛并回肠。慈云稽首返生香。

作者简介：顾翎（1776—？），字羽素，无锡人。顾敏恒女，泾县知县顾翰姊，杨敏勋室。幼习为诗，兼工长短句，性爱梅颜，所居曰绿梅影楼。作填词图，一时名公才媛应题甚夥。